Масавае забойства ў Цэтынэ (2022)

12 жніўня 2022 года ў Цэтынэ (Чарнагорыя) адбыўся масавы расстрэл, у выніку якога дзесяць чалавек загінулі і шэсць атрымалі раненні. 34-гадовы стралок Вучка Барылавіч быў пасля застрэлены мясцовым жыхаром.

Здарэнне ў Цэтынэ стала самым буйным масавым забойствам у гісторыі Чарнагорыі пасля Другой сусветнай вайны.

 Стралок 
Вучка Барылавіч () нарадзіўся 21 лістапада 1988 года ў Цэтынэ, СР Чарнагорыя. Скончыў пачатковую школу ў сваім родным горадзе і сярэднюю школу ў Белградзе. Працаваў барменам, захапляўся паляваннем (атрымаў ліцэнзію на паляўнічы карабін), з’яўляўся членам партыі Сацыял-дэмакраты Чарнагорыі. Быў жанаты і меў траіх непаўналетніх дзяцей. Да гэтага інцыдэнту судзімасцяў і якіх-небудзь праблем з законам не было, але мужчына праходзіў лячэнне ў псіхіятрычнай бальніцы. Па словах стрыечнага брата Барылавіча, магчымым падставай для здзяйснення злачынства стала нявыплата арэнднай платы.

 Здарэнне 
Каля 15:30 12 жніўня 2022 года паміж Барылавічам і сям’ёй, якая была субарэндатарамі яго дома ў раёне Медавіна ў Цэтынэ, адбыўся канфлікт. Барылавіч забіў усё сямейства, у тым ліку дваіх дзяцей. Ён выйшаў на вуліцу і пачаў бязладна страляць у выпадковых людзей каля Нацыянальнага музея Чарнагорыі.

Пасля прыбыцця паліцыі Барылавіч адмовіўся здацца і ўступіў у перастрэлку з праваахоўнікамі. Адзін з сілавікоў быў паранены. Стралок таксама абстраляў машыну хуткай дапамогі. Пазней Барылавіч пабег да Арлінай скалы, дзе застрэлены мясцовым жыхаром. Яго імя не выдавалася.

 Ахвяры 
Першапачаткова паведамлялася, што на месцы здарэння загінулі дванаццаць чалавек. Пазней казался пра адзінаццаць забітых, уключаючы Барылавіча. У доме стралка загінулі 8-гадовы і 11-гадовы хлопчыкі, а іх маці памерла ад ран у бальніцы. Астатнія сем ахвяр былі асобамі, застрэленымі на вуліцы. Яшчэ шэсць чалавек атрымалі раненні. Двое параненых былі адпраўлены ў мясцовую бальніцу. Іншыя чацвёра атрымалі небяспечны для жыцця траўмы і былі накіраваны ў клінічны цэнтр Падгорыцы.

Сярод загінулых былі:
 Наташа Паёвіч-Марцінавіч, субарэндатар у кватэры, якая належала Барылавічу;
 11-гадовы сын Наташы;
 8-гадовы сын Наташы;
 Дзмітрый Дрэкун, сусед, муж Даніэлы Дрэкун;
 Даніэла Дрэкун, суседка, жонка Дзмітрыя Дрэкуна;
 Райка Дрэкун, 56 гадоў, сын Даніэлы і Дзмітрыя Дрекун:
 Мілан Мітравіч, 37 гадоў, сусед;
 Горан Дурышыч, 54 года, дзядзька Барылавіча;
 Аляксандра Радунавіч, 52 гады, суседка, сястра Даніэлы Радунавіч;
 Даніэла Радунавіч, 51 год, суседка, сястра Аляксандры Радунавіч.
Сярод параненых апынуліся:
 Аляксандр Дрэкун, 32 года, унук Даніэлы і Дзмітрыя Дрэкун;
 Славіца Звіцэр, суседка;
 Філіп Дуркавіч, сусед;
 Мілева Рамаданавіч, суседка;
 Дарынка Чэлебіч, суседка;
 Любіша Максімавіч, афіцэр паліцыі.

 Рэакцыя
Прэзідэнт Міла Джуканавіч і прэм’ер-міністр Дрытан Абазавіч заявілі, што стральба «з’яўляецца беспрэцэдэнтнай трагедыяй». Урад абвясціў трохдзённую жалобу.

Патрыярх Парфірый і мітрапаліт Чарнагорскі Іаанікій II даслалі свае спачуванні. Свае спачуванні выказалі і многія замежныя лідары, а менавіта прэзідэнт Косава В’ёса Асмані, член Прэзідыума Босніі і Герцагавіны Жэлька Комшыч, прэзідэнт Паўночнай Македоніі Стэва Пендароўскі, прэзідэнт Сербіі Аляксандр Вучычhttps://www.cdm.me/hronika/osmani-stojimo-uz-gradane-crne-gore-u-ovom-tuznom-trenutku/https://www.cdm.me/hronika/komsic-uputio-telegram-saucesca-dukanovicu-povodom-tragedije-na-cetinju/https://www.cdm.me/hronika/pendarovski-uputio-saucesce-dukanovicu-povodom-tragedije-na-cetinju/https://www.cdm.me/hronika/vucic-cijela-srbija-je-uz-vas/. Ад імя Еўрапейскага Саюза спачуванні выказалі Жазэп Барэль і Таніна Пікулаhttps://www.cdm.me/hronika/borelj-nase-misli-su-sa-vama/https://www.cdm.me/hronika/picula-strasna-tragedija-na-cetinju-izaziva-tugu-i-uzas/.

У сувязі з абвяшчэннем дня жалобы адменены матчы Першай і Другой лігі Чарнагорыі па футболе, а таксама правядзенне іншых спартыўных мерапрыемстваў. Таксама быў адкладзены запланаваны візіт Патрыярха Парфірыя у Херцэг-Новіhttps://www.vijesti.me/vijesti/drustvo/617252/odlozena-porfirijeva-posjeta-crnoj-gori.

 Гл. таксама 
 Масавае забойства ў Цэтынэ (2025)

Катэгорыя:Забойствы, здзейсненыя ў 2022 годзе
Катэгорыя:Жнівень 2022 года
Катэгорыя:Падзеі 12 жніўня
Катэгорыя:Цэтынэ